Antrenament+pentru+viață

//Vor învăţa cum să se descurce în diferite împrejurări cu care se vor confrunta pe parcursul vieţii şi în acelaşi timp se vor relaxa. Câştigător în cadrul programului “Educaţia 2000+”, proiectul “Antrenament pentru viaţă” se anunţă de succes, iar activităţile concepute de iniţiatorii acestuia sunt extrem de utile pentru elevii beneficiari.//

Coordonatoarea proiectului “Antrenament pentru viaţă” este Simona Sirghi, consilier şcolar la Şcoala cu clasele I-VIII ”Ion Creangă” din Borşa (jud. Maramureş). Aceasta recunoaşte că perioada în care a conceput proiectul nu a fost deloc uşoară. A încercat să găsească cele mai interesante activităţi pe care le-a inserat în planul său de acţiune. De mare ajutor i-au fost şi cursurile de instruire în cadrul cărora reprezentanţii şcolilor înscrise în program au învăţat cum se scrie un proiect cu finanţare nerambursabilă. //“Conceperea proiectului a fost dificilă. Eu şi colegele mele am fost însă bătăioase, pentru că pe noi ceea ce este dificil ne provoacă. În momentul în care am aflat că suntem printre şcolile câştigătoare, am avut aşa o reacţie de bucurie pe care nici nu cred că puteţi să v-o imaginaţi. Cred ca oricine poate face un proiect, daca stă si gândeşte bine la masă. Este greu, dar asta nu înseamnă ca ne vom opri aici. Dimpotrivă, aş mai vrea un proiect”//, ne-a povestit Simona Sirghi, coordonatoarea proiectului “Antrenament pentru viaţă”.



**Autonomie socială prin activităţi extraşcolare:**
Stil de viaţă sănătos
 * O viaţă sănătoasă într-un mediu curat **

În cele opt luni de derulare, echipa de management a proiectului se va ocupa îndeaproape de cei 42 de elevi care vor alcătui grupul ţintă. Aceştia vor avea parte de activităţi instructiv-educative foarte utile, îmbinate cu activităţi de relaxare, printre care se numără şi o excursie de două zile în Capitala Culturală a României, oraşul Sibiu. Activitatea se va numi “Popasuri prin istoria şi geografia Transilvaniei” şi presupune vizitarea mai multor obiective turistice. În timpul excursiei copiii vor întocmi un jurnal de călătorie, un album foto şi vor realiza o hartă a regiunii vizitate. //“Organizăm ieşiri tot ca antrenament pentru viaţă. Copiii vor învăţa cum să se comporte în situaţii noi, cum ar fi vizite la muzeu ori la teatru, vor învăţa să relaţioneze cu persoanele din jur”//, a spus Simona Sirghi.

Cele opt activităţi extraşcolare încluse în proiect au acelaşi scop: dezvoltarea autonomiei sociale a celor 42 de elevi. Acestea vizează autocunoaşterea şi dezvoltarea personală, participarea la cluburi de relaxare prin artă şi sport, crearea unei atitudini civice şi imprimarea ideii de voluntariat în rândul elevilor: Stil de viaţă sănătos Voluntariatul va fi promovat în cadrul unei activităţi care se va numi **O viaţă sănătoasă într-un mediu curat **şi presupune ecologizarea Complexului Turistic Borşa şi a spaţiului din jurul şcolii. //“Nu ştiu dacă ar fi o activitate pe care să o plasăm pe primul loc, toate sunt la fel de importante. În proiect ne axăm pe dezvoltarea unor abilităţi cum ar fi comunicarea, autocunoaşterea, stilul de viaţă sănătos atât alimentar cât şi emoţional, pentru ca elevii noştri să poată face faţă provocărilor vieţii”//, a adăugat coordonatoarea proiectului.

**Un succes datorat unei echipe competente**
Echipa de la Şcoala din Borşa este foarte apreciată şi de Claudia Daniela Cziprok, facilitatorul care va urmări implementarea proiectului. //“Echipa mi se pare extrem de pregătită, în sensul că au competenţe IT, se descurcă foarte bine şi pun foarte mult suflet în ceea ce fac. Voi monitoriza activităţile şi dacă se va putea chiar îi voi ajuta. Am o disponibilitate foarte bună pentru această comunitate, mai ales că am în derulare cu ei proiecte foarte serioase”//, a spus Claudia Daniela Cziprok.